**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«2012 во кежлӧ аварийнӧй олан фондысь гражданаӧс мӧдлаӧ овмӧдӧм» республикаса урчитӧм уджтас йылысь**

**(Коми Республикаса Княжпогост район мутасын олысь гражданаӧс мӧдлаӧ овмӧдан юкӧнын)**

«Оланiн да коммунальнöй овмöсын реформа нуӧдӧмлы отсалан фонд йылысь» 2007 во сора тӧлысь 21 лунся 185-ФЗ №-а Федеральнӧй оланпас олӧмӧ пӧртӧм могысь, сэтшӧм гражданаӧс мӧдлаӧ овмӧдӧм вылӧ, кодъяс олӧны уна патераа керкаясын, кутшӧмъясӧс 2010 вося тӧвшӧр тӧлысь 1 лунӧдз урчитӧм пӧрадок серти шуӧма аварийнӧйясӧн да вӧдитчӧм дырйи важмӧм понда индӧма косялӧм вылӧ, Коми Республикаса Веськӧдлан котыр шуис:

1. Вынсьӧдны «2012 во кежлӧ аварийнӧй олан фондысь гражданаӧс мӧдлаӧ овмӧдӧм» республикаса урчитӧм уджтас содтӧд серти.

2. Тайӧ шуӧм олӧмӧ пӧртӧм бӧрся видзӧдны Коми Республикаса архитектура, стрӧитчӧм да коммунальнӧй овмӧс министерстволы.

Коми Республикаса Юралысь В. Гайзер

Сыктывкар

2012 вося ода-кора тӧлысь 17 лун

196 №

Вынсьӧдӧма

Коми Республикаса Веськӧдлан котырлӧн

2012 во ода-кора тӧлысь 17 лунся

196 №-а шуӧмӧн

(содтӧд)

«2012 во кежлӧ аварийнӧй олан фондысь гражданаӧс мӧдлаӧ овмӧдӧм» **республикаса урчитӧм уджтас**

«2012 во кежлӧ аварийнӧй олан фондысь гражданаӧс мӧдлаӧ овмӧдӧм»республикаса урчитӧм уджтаслӧн

**Паспорт**

|  |  |  |
| --- | --- | --- |
| Уджтас ним | - | «2012 во кежлӧ аварийнӧй олан фондысь гражданаӧс мӧдлаӧ овмӧдӧм»республикаса урчитӧм уджтас (водзӧ – Уджтас) |
| Уджтас лӧсьӧдан подув | - | «Оланiн да коммунальнöй овмöсын реформа нуӧдӧмлы отсалан фонд йылысь» 2007 во сора тӧлысь 21 лунся 185-ФЗ №-а Федеральнӧй оланпас |
| Уджтасса заказчик | - | Коми Республикаса Веськӧдлан котыр |
| Уджтасса подув лӧсьӧдысь | - | Коми Республикаса архитектура, стрӧитчӧм да коммунальнӧй овмӧс министерство |
| Уджтаслӧн шӧр мог | - | аварийнӧй уна патераа керкаясысь гражданаӧс мӧдлаӧ овмӧдӧмсӧ сьӧмӧн да котыртӧмӧн могмӧдӧм стрӧитӧм уна патераа керкаясын олан жыръяс сетӧмӧн |
| Уджтаслӧн могъяс | - | аварийнӧй олан фондысь гражданаӧс мӧдлаӧ овмӧдӧм вылӧ оланін стрӧитӧм;  прӧстмӧм аварийнӧй оланін фонд бырӧдӧм;  гражданалы лӧсьыд да видзысянлуна олан условиеяс лӧсьӧдӧм |
| Уджтассӧ сьӧмӧн могмӧдан мында | - | Уджтассӧ олӧмӧ пӧртӧм вылӧ планируйтан сьӧм мында 2012 во кежлӧ лоӧ 24 488 556,10 шайт |
| Уджтассӧ олӧмӧ пӧртан кадколаст | - | 2012 во |

I. Уджтаслӧн шӧр мог да могъяс

Уджтаслӧн шӧр могӧн лоӧ аварийнӧй уна патераа керкаясысь гражданаӧс мӧдлаӧ овмӧдӧмсӧ сьӧмӧн да котыртӧмӧн могмӧдӧм:

социальнӧй кӧртым йылысь сёрнитчӧмъяс серти муниципальнӧй оланін фондын олысь гражданалы стрӧитӧм уна патераа керкаясын олан жыръяс сетӧм пыр;

олан жыр кутысьяскӧд вежсьӧм йылысь сёрнитчӧмъяс кырымалӧмӧн босьтан олан жыръяс пыдди стрӧитӧм уна патераа керкаясын олан жыръяс сетӧм пыр.

Уджтаслӧн могъясӧн лоӧны аварийнӧй уна патераа керкаясысь гражданаӧс мӧдлаӧ овмӧдӧм вылӧ оланін стрӧитӧм, а сідзжӧ прӧстмӧм аварийнӧй оланін фонд бырӧдӧм да гражданалы лӧсьыд да видзысянлуна олан условиеяс лӧсьӧдӧм.

II. Уджтассӧ олӧмӧ пӧртан кадколаст

Уджтассӧ олӧмӧ пӧртан кадколаст - 2012 во.

III. Уджтасӧ пыртӧм

муниципальнӧй юкӧнъяслӧн лыддьӧг

Муниципальнӧй юкӧнӧн, коді ыштӧ Оланiн да коммунальнöй овмöсын реформа нуӧдӧмлы отсалан фонд тшӧт весьтӧ сьӧм отсӧг вылӧ да коді пӧртіс олӧмӧ «Оланiн да коммунальнöй овмöсын реформа нуӧдӧмлы отсалан фонд йылысь» 2007 во сора тӧлысь 21 лунся 185-ФЗ №-а Федеральнӧй оланпаслӧн 14 статьяӧн урчитӧм условиеяссӧ, лоӧ «Княжпогост» муниципальнӧй районса муниципальнӧй юкӧн.

IV. Уджтас олӧмӧ пӧртӧм вылӧ сьӧм мында подулалӧм

1. Уджтасӧн урчитӧма аварийнӧй уна патераа керкаясын олысь гражданалы стрӧитӧм уна патераа керкаясын олан жыръяс сетӧм татшӧм ногӧн:

1) социальнӧй кӧртым йылысь сёрнитчӧмъяс серти мукӧд благоустроитӧм олан жыръяс сетӧм мӧдлаӧ вуджӧдӧмкӧд йитӧдын Россия Федерацияса оланін кодекслӧн 86 да 89 статьяясӧн урчитӧм пӧрадок серти;

2) аварийнӧй уна патераа керкаясын босьтан олан жыръяс кутысьяскӧд стрӧитӧм уна патераа керкаясын олан жыръяс вылӧ вежсьӧм йылысь сёрнитчӧмъяс кырымалӧм (аварийнӧй уна патераа керкаясын олан жыръяс кутысьясӧн примитӧм решениеяс серти).

Аварийнӧй уна патераа керкаясысь гражданаӧс мӧдлаӧ овмӧданногъяссӧ сетӧма Уджтас дорӧ 1 содтӧдын.

2. Уджтас олӧмӧ пӧртӧм вылӧ сьӧм мында:

1) лӧсьӧдӧма аварийнӧй уна патераа керкаясысь гражданаӧс мӧдлаӧ овмӧдӧм вылӧ муниципальнӧй урчитӧм уджтасын индӧм петкӧдласъяс серти;

2) арталӧма олан жыръяслӧн ӧтувъя площадьысь ӧти квадратнӧй метр дон серти, мый урчитӧма 2012 воын олан жыръяслӧн ӧтувъя площадьысь ӧти квадратнӧй метрлысь медыджыд дон индӧм могысь, кутшӧмӧн вӧдитчӧны олан жыръяс ньӧбӧм дырйи «Оланiн да коммунальнöй овмöсын реформа нуӧдӧмлы отсалан фонд йылысь» 2007 во сора тӧлысь 21 лунся 185-ФЗ №-а Федеральнӧй оланпас олӧмӧ пӧртӧм пытшкын, кутшӧмӧс вынсьӧдӧма Коми Республикалы «Олан жыръяслӧн ӧтувъя площадьысь ӧти квадратнӧй метр дон йылысь, мый урчитӧма 2012 воын олан жыръяслӧн ӧтувъя площадьысь ӧти квадратнӧй метрлысь медыджыд дон индӧм могысь, кутшӧмӧн вӧдитчӧны олан жыръяс ньӧбӧм дырйи «Оланiн да коммунальнöй овмöсын реформа нуӧдӧмлы отсалан фонд йылысь» 2007 во сора тӧлысь 21 лунся 185-ФЗ №-а Федеральнӧй оланпас олӧмӧ пӧртӧм пытшкын» Россия Федерацияса дінмуяс сӧвмӧдан Министерстволӧн 2012 во тӧвшӧр тӧлысь 18 лунся 7 №-а тшӧктӧдӧн, 31 900,0 шайт мында, а сідзжӧ аварийнӧй уна патераа керкаясысь гражданаӧс мӧдлаӧ овмӧдӧм вылӧ стрӧитчан уна патераа керкаяс стрӧитан смета дон серти.

2012 кежлӧ Уджтасса мероприятиеяссӧ

олӧмӧ пӧртӧм вылӧ сьӧм мында

1 таблица

| Д/в  № | Муниципальнӧй юкӧнлӧн ним | Планируйтан сьӧм мында (шайт) | Олан жыръяс сетанног, сы лыдын: | | | | | | | | |
| --- | --- | --- | --- | --- | --- | --- | --- | --- | --- | --- | --- |
| социальнӧй кӧртым йылысь сёрнитчӧм серти | вежсьӧм йылысь сёрнитчӧм серти | кутысьяслысь ньӧбӧм  серти | | | | | | |
| площадь (кв. м) | площадь единицалӧн дон (шайт/ кв.м) | олан жыръяслӧн дон  (шайт) | площадь (кв. м) | площадь единицалӧн дон (шайт/ кв.м) | олан жыръяслӧн дон  (шайт) | площадь (кв. м) | площадь единицалӧн дон (шайт/ кв.м) | олан жыръяслӧн дон  (шайт) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1. | «Княжпогост» муниципальнӧй район,  сы лыдын: | 24 488 556,10 | 639,20  639,20 | 31 757,95 | 20299682,35  20299682,35 | 131,90  131,90 | 31 757,95 | 4188873,75  4188873,75 | - | - | - |
|  | Ставыс | 24 488 556,10 | 639,20 |  | 20299682,35 | 131,90 |  | 4188873,75 | - | - | - |

V. Муниципальнӧй юкӧнъяс костын сьӧма отсӧглысь сьӧмсӧ юклӧм да аварийнӧй олан фондысь гражданаӧс мӧдлаӧ овмӧдӧм вылӧ Коми Республикаса республиканскӧй сьӧмкуд да меставывса сьӧмкудъяс тшӧт весьтӧ пайяс серти сьӧмӧн могмӧдан мында

Уджтассӧ ӧтувъя сьӧмӧн могмӧдӧмыс лоӧ 24 488 556,10 шайт, сы лыдын:

2 таблица

| Д/в  № | Муниципальнӧй юкӧнлӧн ним | Ӧтувъя сьӧмӧн могмӧдӧм, шайт | | | |
| --- | --- | --- | --- | --- | --- |
| ставыс | сы лыдын | | |
| аварийнӧй олан фондысь гражданаӧс мӧдлаӧ овмӧдӧм кузя мероприятиеяс олӧмӧ пӧртӧм вылӧ меставывса сьӧмкудъяслӧн сьӧм | аварийнӧй олан фондысь гражданаӧс мӧдлаӧ овмӧдӧм кузя мероприятиеяс олӧмӧ пӧртӧм вылӧ меставывса сьӧмкудъяслы субсидияясӧн Коми Республикаса республиканскӧй сьӧмкудйысь сьӧм | аварийнӧй олан фондысь гражданаӧс мӧдлаӧ овмӧдӧм кузя мероприятиеяс олӧмӧ пӧртӧм вылӧ меставывса сьӧмкудъяслы субсидияясӧн Оланiн да коммунальнöй овмöсын реформа нуӧдӧмлы отсалан фондлӧн сьӧм |
| 1 | 2 | 3 | 4 | 5 | 6 |
| 1. | «Княжпогост» муниципальнӧй район | 24 488 556,10 | 7 180 045,00 | 0 | 17 308 511,10 |
|  | Ставыс | 24 488 556,10 | 7 180 045,00 | 0 | 17 308 511,10 |

VI. Аварийнӧй уна патераа керкаяслӧн лыддьӧг

Аварийнӧй уна патераа керкаяслӧн лыддьӧг, кутшӧмъяс серти планируйтсьӧ сьӧма отсӧг сетӧм аварийнӧй оланін фондысь гражданаӧс мӧдлаӧ овмӧдӧм вылӧ, сетӧма Уджтас дорӧ 2 содтӧдын.

VII. Уджтас олӧмӧ пӧртан петкӧдласъяс

Уджтасса мероприятиеяс олӧмӧ пӧртӧмыс отсалас шедӧдны татшӧм бӧртасъяс:

овмӧдны мӧдлаӧ аварийнӧй оланінъясысь 45 мортӧс 771,10 кв.м. ӧтувъя площадя аварийнӧй уна патераа керкаясса олан жыръясысь 771,10 кв.м. ӧтувъя олан площадь стрӧитӧм пыр;

бырӧдны 893,4 кв.м. ӧтувъя аварийнӧй оланін площадь;

бырӧдны оланін фондлысь важман нырвизьсӧ;

видзчысьны оланін фондын аварийнӧй видзчысьтӧмторъясысь;

кыскыны Оланiн да коммунальнöй овмöсын реформа нуӧдӧмлы отсалан фондысь сьӧм аварийнӧй оланін фондысь гражданаӧс мӧдлаӧ овмӧдӧм вылӧ.